gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4448, del 26-02-2003 (2003/1887)

Notificació als interessats de la Resolució d'expedients administratius de desnonament, per no ocupar els habitatges pels seus titulars com a domicili habitual i permanent (Exped. J-FHLL-6148-9239-4379-6420/02).
-------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4448

Data del DOGV
:   26-02-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/1887


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació als interessats de la Resolució d'expedients administratius de desnonament, per no ocupar els habitatges pels seus titulars com a domicili habitual i permanent (Exped. R-AQII-6197-4107-1374-4818/02). [2003/1887]
  
En compliment d'allò que s'ha disposat en els articles 59.4 i 61 de la Llei 30/1992, de 26 de novembre, modificada per la Llei 4/99, de 13 de gener, de Règim Jurídic de les Administracions Públiques i del Procediment Administratiu Comú, per la present es notifica als interessats que es relacionan, la Resolució de desnonament administratiu per no utilitzar els habitatges com a domicili habitual i permanent.
  
Els interessats, per a coneixement i constància del contingut íntegre de l'expedient podran comparéixer a les oficines de l'Institut Valencià d'Habitatge, SA. en el carrer Girona nº 4-2º de Alacant, en horari de 9 a 13 hores, de dilluns a divendres, excepte festius, disposant d'un termini, a tal fi, de un mes.
  
Expedient núm.: A-DANU-0013/02
  
Dades de l'adjudicatari:
  
- Cognoms: Tripiana Cano
  
- Nom: Regina
  
Dades de l'habitatge:
  
- Codi de l'habitatge: 6946679713
  
- Adreça: Carrer C/ Parque Ansaldo, Nº, Bq-6/8, 1º Pta-C
  
- Localitat: San Juan
  
- Província: Alacant
  
- Règim de cessió: RE
  
- Data de la Resolució: 15/11/2002
  
Expedient núm.: A-DANU-0014/02
  
Dades de l'adjudicatari:
  
- Cognoms: Rodríguez Cortés
  
- Nom: José-Luis
  
Dades de l'habitatge:
  
- Codi de l'habitatge: 7801577547
  
- Adreça: Carrer C/ Parque Ansaldo, Nº, Bq-6/5, 1º Pta-A
  
- Localitat: San Juan
  
- Província: Alacant
  
- Règim de cessió: RE
  
- Data de la Resolució: 15/11/2002
  
Expedient núm.: A-DANU-0015/02
  
Dades de l'adjudicatari:
  
- Cognoms: Navarro Orcajada
  
- Nom: Emilio
  
Dades de l'habitatge:
  
- Codi de l'habitatge: 6550218968
  
- Adreça: Carrer C/ Parque Ansaldo, Nº, Bq-6/5, 3º Pta-B
  
- Localitat: San Juan
  
- Província: Alacant
  
- Règim de cessió: RE
  
- Data de la Resolució: 15/11/2002
  
Expedient núm.: A-DANU-0017/02
  
Dades de l'adjudicatari:
  
- Cognoms: Soto Fernández
  
- Nom: Diego
  
Dades de l'habitatge:
  
- Codi de l'habitatge: 2401576811
  
- Adreça: Carrer C/ Parque Ansaldo, Nº, Bq-6/1, 3º Pta-D
  
- Localitat: San Juan
  
- Província: Alacant
  
- Règim de cessió: RE
  
- Data de la Resolució: 15/11/2002
Diari Oficial de la Generalitat Valenciana


Sumari del DOGV 4488, del 28-04-2003 (2003/4883)

Resolució de 2 d'abril de 2003, del conseller d'Obres Públiques, Urbanisme i Transports, relativa a la correcció d'errades a la Resolució de 17 de febrer de 2003 de la Conselleria d'Obres Públiques, Urbanisme i Transports (DOUE de 28.02.2003 S42, BOE núm. 54 de 04.03.2003 i DOGV núm. 4.447 de 25.02.03) per la qual s'anuncia per mitjà de concurs l'expedient 2002/09/0332. Obres de conservació, reparació, senyalització i abalisament i adequació dels ferms en l'itinerari de carreteres dependents de la COPUT. València Sud.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4488

Data del DOGV
:   28-04-2003

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2003/4883


Data del document
:   22-04-2003

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Correcció d'errades

 Descriptors 

:   * contracte d'obres

Resolució de 2 d'abril de 2003, del conseller d'Obres Públiques, Urbanisme i Transports, relativa a la correcció d'errades a la Resolució de 17 de febrer de 2003 de la Conselleria d'Obres Públiques, Urbanisme i Transports (DOUE de 28.02.2003 S42, BOE núm. 54 de 04.03.2003 i DOGV núm. 4.447 de 25.02.03) per la qual s'anuncia per mitjà de concurs l'expedient 2002/09/0332. Obres de conservació, reparació, senyalització i abalisament i adequació dels ferms en l'itinerari de carreteres dependents de la COPUT. València Sud. [2003/M4883]
  
Advertida una errada material en la confecció de l'estat d'amidaments de l'annex V, que se cita en la clàusula 5ª del plec de clàusules administratives particulars, cosa que podria ocasionar distorsions molt importants en els preus unitaris que han d'oferir els licitadors, es realitzen les rectificacions següents:
  
Rectificar les errades materials de l'estat d'amidaments de l'annex V del citat expedient 2002/09/0332.
  
El termini de presentació de proposicions i documentació com a conseqüència de la correcció acabarà a les 14.00 hores del dia 16 de juny de 2003.
  
L'obertura de les ofertes es farà en la seu de la Conselleria d'Obres Públiques, Urbanisme i Transports a les 12.00 hores del quinzé dia, comptador des del dia següent a l'acabament del termini de presentació de proposicions.
Diari Oficial de la Generalitat Valenciana


Sumari del DOGV 4560, del 06-08-2003 (2003/8604)

Actuacions de juí verbal de desnonament número 516/2002. Cèdula de notificació.
-------------------------------------------------------------------------------

### Dades del document

Número de DOGV
:   4560

Data del DOGV
:   06-08-2003

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2003/8604


Organisme emissor
:   Jutjat de Primera Instància Número 1 de València

Tipus de document
:   Anunci

Actuacions de juí verbal de desnonament número 516/2002. Cèdula de notificació. [2003/Q8604]
  
Part demandant: María Rosario Tamarit de Arride
  
Part demandada: Moisés Pérez Alcalá
  
Al juí a què es fa referència s'ha dictat la resolució el text de la qual, literalment, diu així:
  
«Sentència número 770
  
València, 18 d'octubre de 2002
  
Juan Carlos Mompó Castañeda, magistrat jutge titular del Jutjat de Primera Instància número 1 de València, ha vist les presents actuacions de juí verbal de desnonament número 516/2002, que se seguixen a instància de María Rosario Tamarit de Arride, que ha estat representada per la procuradora Isabel Gómez Ferrer Bonet i assistida jurídicament per la lletrada Carmen Martínez Reit, contra Moisés Pérez Alcalá, en rebel·lia processal.
  
Decisió
  
Que amb l'estimació de la demanda formulada per María Rosario Tamarit de Arride, que ha estat representada per la procuradora Isabel Gómez Ferrer Bonet i assistida jurídicament per la lletrada Carmen Martínez Reit, contra Moisés Pérez Alcalá, en rebel·lia processal, declare resolt el contracte d'arrendament subscrit amb la demandada de l'habitatge situat al carrer del Torn de l'Hospital, número 31, pis 1, porta 1, de València, i condemne el demandat perquè deixe lliure, vacu, expedit i a disposició de l'actora este local, amb l'advertència de llançament si no el desallotja dins del termini legal i condemne el demandat a pagar a l'actor la quantitat de 1.538,59 euros en concepte de rendes vençudes i interessos legals, i tot això amb expressa imposició de les costes a la demandada.
  
Contra la present resolució s'hi pot interposar un recurs d'apel·lació el coneixement del qual correspondrà a l'Audiència Provincial, i l'haurà de preparar davant d'este jutjat en el termini dels cinc dies següents a la notificació, i haurà de citar la resolució apel·lada i manifestar la voluntat de recórrer amb expressió dels pronunciaments que impugna de conformitat amb el vigent article 457 de la Llei d'Enjudiciament Civil 1/2000, de 7 de gener.
  
Esta és la meua sentència, que pronuncie i mane».
  
En atenció al desconeixement de l'actual domicili de Moisés Pérez Alcalá, mitjançant la provisió d'1 de juliol de 2003, el jutge, ha acordat la publicació del present edicte al tauler d'anuncis del jutjat per a portar a efecte la diligència de notificació de la sentència.
Diari Oficial de la Generalitat Valenciana


Sumari del DOGV 4466, del 25-03-2003 (2003/3356)

RESOLUCIÓ de 3 de març de 2003, del subsecretari per als Recursos de Sanitat, per la qual modifica la Resolució de 31 de gener de 2003, per la qual determina els membres del tribunal que ha de jutjar el procés extraordinari de consolidació d'ocupació per a la selecció i provisió de places d'ATS/DUI SAMU dependents de la Conselleria de Sanitat, convocat per l'Orde de 23 de setembre de 2002 (DOGV núm. 4.367, de 29.10.2002).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4466

Data del DOGV
:   25-03-2003

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2003/3356


Organisme emissor
:   Conselleria de Sanitat

Tipus de document
:   Resolució

RESOLUCIÓ de 3 de març de 2003, del subsecretari per als Recursos de Sanitat, per la qual modifica la Resolució de 31 de gener de 2003, per la qual determina els membres del tribunal que ha de jutjar el procés extraordinari de consolidació d'ocupació per a la selecció i provisió de places d'ATS/DUI SAMU dependents de la Conselleria de Sanitat, convocat per l'Orde de 23 de setembre de 2002 (DOGV núm. 4.367, de 29.10.2002). [2003/X3356]
  
Vistes les abstencions de Carmen Colomer Pascual i Luis Miguel Salvador Leal, designats vocals titulars del tribunal que ha de jutjar el procés extraordinari de consolidació d'ocupació per a la selecció i provisió de places d'ATS/DUI SAMU dependents de la Conselleria de Sanitat, convocat per l'Orde de 23 de setembre de 2002, se'ls substituïx per Vicente Alpera Estrela i Francisco Salavert Celda, respectivament.
  
València, 3 de març de 2003.- El subsecretari per als Recursos de Sanitat: Máximo Caturla Rubio.
Diari Oficial de la Generalitat Valenciana


Sumari del DOGV 4472, del 02-04-2003 (2003/3532)

Notificació de l'advertiment d'arxivament de l'expedient AZ-9164/99.
--------------------------------------------------------------------

### Dades del document

Número de DOGV
:   4472

Data del DOGV
:   02-04-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/3532


Organisme emissor
:   Conselleria de Sanitat

Tipus de document
:   Anunci

Notificació de l'advertiment d'arxivament de l'expedient AZ-9164/99. [2003/X3532]
  
No ha sigut possible notificar de manera personal i directa a Piñeiro y Pascual Congelados, SL, l'advertiment d'arxivament de l'expedient AZ-9164/99. Segons que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es publica ara.
  
«Vist l'expedient AZ-9164/99 de l'establiment situat al camí del Bony, 40, de Catarroja, i a la vista de l'acta d'inspecció núm. 51663, de data 05.03.2001, en què es deixa constància que la persona interessada ha deixat d'exercir l'activitat.
  
Se'ls notifica mitjançant este escrit que enviarem al director general per a la Salut Pública la proposta d'arxivament de l'expedient per cessament de l'activitat.
  
No obstant això, tenen un termini de deu dies perquè al·leguen allò que consideren adequat en este centre de Salut Pública. Si transcorre este termini sense cap resposta de la seua part, s'actuarà com s'ha indicat».
Diari Oficial de la Generalitat Valenciana


Sumari del DOGV 4565, del 13-08-2003 (2003/9338)

Concurs número 71/2002. Servici d'impressió del catàleg, cartell i full de mà de l'exposició «Henri Matisse».
-------------------------------------------------------------------------------------------------------------

### Dades del document

Número de DOGV
:   4565

Data del DOGV
:   13-08-2003

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2003/9338


Data del document
:   04-08-2003

Organisme emissor
:   Institut Valencià d'Art Modern, IVAM

Tipus de document
:   Concurs

Descriptors 

:   * València
    * contracte de serveis
    * impremta
    * licitació

Concurs número 71/2002. Servici d'impressió del catàleg, cartell i full de mà de l'exposició «Henri Matisse». [2003/F9338]
  
1. Entitat adjudicadora
  
a) Organisme: IVAM, Institut Valencià d'Art Modern.
  
b) Dependència que tramita l'expedient: Gestió Administrativa.
  
c) Número d'expedient: 71/2002.
  
2. Objecte del contracte
  
a) Descripció de l'objecte: servici d'impressió del catàleg, cartell i full de mà de l'exposició «Henri Matisse».
  
b) Termini d'execució: l'establit en l'apartat 4 del quadre de característiques i plec de prescripcions tècniques.
  
3. Tramitació, procediment i forma d'adjudicació
  
a) Tramitació: ordinària.
  
b) Procediment: obert.
  
c) Forma: concurs.
  
4. Pressupost base de licitació
  
Import total: 60.372 euros.
  
5. Garantia provisional
  
L'establida en l'apartat 6 del quadre de característiques.
  
6. Obtenció de documentació i informació
  
a) Entitat: Institut Valencià d'Art Modern, IVAM.
  
b) Domicili: carrer Guillem de Castro, 118.
  
c) Codi postal i localitat: 46526 València.
  
d) Telèfon: 206266980.
  
e) Telefax: 222059354.
  
7. Requisits específics del contractista
  
Classificació econòmica i solvència econòmica, financera i professional acreditada a través dels documents assenyalats en el punt 5 del quadre de característiques.
  
8. Presentació d'ofertes
  
a) Data límit de presentacions: a les 14.00 hores del quinzé dia natural següent al de la publicació del present anunci. Si coincidix en dissabte o festiu, l'últim dia seria el següent que fóra hàbil.
  
b) Documentació a presentar: l'especificada en el plec de clàusules administratives particulars.
  
c) Lloc de presentació:
  
Institut Valencià d'Art Modern.
  
C/ Guillem de Castro, 118. València.
  
Horari: de 09.00 a 14.00 hores.
  
d) Termini durant el qual el licitador estarà obligat a mantindre la seua oferta: tres mesos des de l'obertura de proposicions.
  
9. Obertura d'ofertes
  
a) Entitat: Institut Valencià d'Art Modern, IVAM.
  
b) Domicili: c/ Guillem de Castro, 118.
  
c) Localitat: València.
  
d) Data: a les 13.00 hores del desé dia natural, comptat a partir del següent al de la finalització de la presentació d'ofertes. Si coincidix en dissabte, es realitzarà el dilluns següent.
  
10. Despeses d'anuncis
  
Seran a càrrec de l'adjudicatari.
Diari Oficial de la Generalitat Valenciana


Sumari del DOGV 4609, del 16-10-2003 (2003/10331)

Informació pública de la modificació d'estatuts de l'organització professional denominada Gremi de Comerciants d'Animals de Companyia (GRECOACOM).
--------------------------------------------------------------------------------------------------------------------------------------------------

### Dades del document

Número de DOGV
:   4609

Data del DOGV
:   16-10-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/10901


Organisme emissor
:   Conselleria d'Economia, Hisenda i Ocupació

Tipus de document
:   Anunci

Informació pública de la modificació d'estatuts de l'organització professional denominada Gremi de Comerciants d'Animals de Companyia (GRECOACOM). [2003/F10551]
  
En compliment del que disposa la normativa legal vigent sobre depòsit d'estatuts d'associacions professionals, organitzacions empresarials i sindicats de treballadors i funcionaris, i a l'efecte que s'hi preveu, es fa públic que ha sigut depositada en esta oficina pública, adscrita a la Direcció General de Treball i Seguretat Laboral, la certificació de modificació dels estatuts de l'organització professional denominada Gremi de Comerciants d'Animals de Companyia (GRECOACOM), modificació que fou aprovada en data 28 de març de 2003 per l'Assemblea General, en segona convocatòria, consistent en la modificació de l'article 10 dels seus estatuts.
  
Les firmants de la certificació de modificació són Amparo del Cerro Cuevas i Gladys Llorens Rodrigo, com a presidenta i secretària general, respectivament.
Diari Oficial de la Generalitat Valenciana


Sumari del DOGV 4585, del 11-09-2003 (2003/9761)

RESOLUCIÓ de 28 de juliol de 2003, de l'Institut Valencià de Finances, per la qual s'adjudiquen i s'acorda l'emissió amb data 30 de juliol de 2003, de pagarés de la Generalitat Valenciana corresponents a la subhasta número 524.
-----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4585

Data del DOGV
:   11-09-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/9761


Data del document
:   28-07-2003

Organisme emissor
:   Institut Valencià de Finances

Tipus de document
:   Resolució

Descriptors 

:   * deute públic
    * títol de crèdit
    * hisenda regional

RESOLUCIÓ de 28 de juliol de 2003, de l'Institut Valencià de Finances, per la qual s'adjudiquen i s'acorda l'emissió amb data 30 de juliol de 2003, de pagarés de la Generalitat Valenciana corresponents a la subhasta número 524. [2003/M9761]
  
El conveni de col·laboració del programa d'emissió de pagarés de la Generalitat Valenciana regula i especifica les característiques de les emissions de pagarés que realitza la Generalitat Valenciana.
  
Les lleis anuals de pressuposts estableixen els límits per al deute de la Generalitat Valenciana i per al deute de Tresoreria.
  
El Decret 132/1992, de 20 de juliol, i el Decret 94/1996, de 21 de maig, ambdós del Govern Valencià, així com l'Ordre de 23 de setembre de 1998 de la Conselleria d'Economia, Hisenda i Administració Pública atribueixen com a competències de l'Institut Valencià de Finances la gestió de l'endeutament de la Generalitat Valenciana i les seues entitats autònomes i empreses.
  
La Resolució de 29 de desembre de 1998, del director general de l'Institut Valencià de Finances, estableix els imports mínims de subscripció i altres característiques dels valors de deute públic de la Generalitat Valenciana.
  
Convocada la subhasta número 524 de pagarés de la Generalitat Valenciana el passat dia 23 de juliol de 2003, d'acord amb la normativa vigent i a fi d'iniciar la seua cotització en la Borsa de Valors de València, resolc:
  
Primer
  
Adjudicar els imports per terminis a les entitats segons l'annex I de la present resolució.
  
Segon
  
Els tipus d'interés anuals marginals, mitjans ponderats i mínims per als diferents terminis són els que figuren en l'annex I esmentat.
  
Tercer
  
La quantitat que han d'ingressar les entitats, així com els interessos corresponents s'especifiquen en els annexos II i III, respectivament.
  
Quart
  
Acordar l'emissió de pagarés de la Generalitat Valenciana, amb data 30 de juliol de 2003, corresponent al tram majorista, sota la representació d'anotacions en compte pels terminis i els imports adjudicats indicats en l'annex I.
Diari Oficial de la Generalitat Valenciana


Sumari del DOGV 4544, del 15-07-2003 (2003/7921)

Rotlle d'apel·lació número 221/03. Cèdula de notificació.
---------------------------------------------------------

### Dades del document

Número de DOGV
:   4544

Data del DOGV
:   15-07-2003

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2003/7921


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 221/03. Cèdula de notificació. [2003/M7921]
  
La Secció Sisena de l'Audiència Provincial de València, ha dictat en el rotlle d'apel·lació número 221/03 la sentència que té l'encapçalament i la decisió següents:
  
«Sentència número 407.
  
President: Vicente Ortega Llorca.
  
Magistrats:
  
· María Mestre Ramos.
  
· José Bonet Navarro.
  
València, 7 de juny de 2003.
  
La Secció Sisena de l'Audiència Provincial de València, integrada pels senyors indicats més amunt, ha vist el present recurs d'apel·lació en ambdós efectes, interposat contra la sentència número 254, de data 15 d'octubre de 2001, dictada pel jutge de Primera Instància número 15 de València en les actuacions de juí de menor quantia sobre acció de l'article 1.591 del Codi Civil, seguides en el dit Jutjat amb el número 426/99. Han sigut parts en el recurs, com a apel·lant, la mercantil Carrasco Pizarro, SL, representada per la procuradora María Isabel Faubel Vidagany i defesa pel lletrat Leonardo Navarro Ibiza, i com a apel·lada, Comunitat de Propietaris carrer General Barroso, número 37, de València, representada per la procuradora Pilar Moreno Olmos i defesa per la lletrada María Alejandra de la Asunción Fuertes, i ponent José Bonet Navarro.
  
Decidim
  
Estimar parcialment el recurs d'apel·lació interposat per la representació de la mercantil Carrasco Pizarro, SL contra la sentència número 254, de data 15 d'octubre de 2001, dictada pel jutge de Primera Instància número 15 de València en actuacions de juí de menor quantia sobre acció de l'article 1.591 del Codi Civil seguides en el dit Jutjat amb el número 426/99, la qual confirmem en tots els seus pronunciaments excepte en la condemna que els demandats paguen solidàriament a l'actora la quantitat de 1.347.403 pessetes, pronunciament que es revoca i condemnem que els demandats paguen solidàriament a l'actora la quantitat de 1.267,97 euros (210.972 pessetes), sense imposició de les costes d'esta alçada a cap de les parts.
  
Així esta és la nostra sentència, de la qual es durà un certificat al rotlle, que pronunciem, manem i firmem.
  
No s'hi pot interposar recurs de cassació.
  
I perquè es publique en el Diari Oficial de la Generalitat Valenciana, per tal de notificar a la part incompareguda Carrasco Pizarro, SL, José L. Quinza Guerrero.